**Légből kapott vetélkedő**

**1. feladat**

A csapatok kapnak egy-egy lufit. Addig kell fújni, amíg ki nem pukkad. A belsejében van egy cédula, amely tartalmazza, hogy a Szitakötő melyik cikkéhez kapcsolódik a vetélkedő.



Titkosírás: Ha kihúzzátok a felesleges betűket, megtudjátok, melyik cikket kell keresni.

**a38.abszámab1.aboldalabTátraiabS.abMiklós:abLégbőlabkapottabüzenetekb**

(38. szám 1. oldal Tátrai S. Miklós: Légből kapott üzenetek)

**2. feladat**

Gyűjtsétek ki a versből az összes lég előtagú összetett szót, majd a betűrácsban is keressétek meg azokat és jelöljétek különféle színnel.

**3. feladat**

Gyűjtsetek hasonló lég előtagú szavakat, olyanokat, amelyek nem fordultak elő a versben.

légbuborék, légelhárítás, légellenállás, légelzárás, légfegyver, légfék, légpuska, léghólyag, léghenger, léghullám, léghuzat,légvezeték, légvonat

**4. feladat**

Párosítsátok a szavakat a szómagyarázatokkal! Vagy TRIMINO kirakása időre. A trimino oldalain is a szó és a szómagyarázat van. (Légvár trimino segédanyag)

|  |  |
| --- | --- |
| léghajó | Csúcsos henger alakú, a levegőnél könnyebb gázzal töltött légi jármű. |
| légáram | Mozgásban lévő légtömeg. |
| légkör | A Földet körülvevő gáznemű burok. |
| légnemű | gáznemű |
| légzsák | Madarak tüdejének belső légutaihoz csatlakozó hártyás képződmény. |
| légbuborék | Folyékony vagy szilárd anyagban légnemű anyag fejlődése miatt keletkezett apró üreg. |
| légtornász | Magasban lévő, szeren mutatványokat végző akrobata. |
| légcső | A gégét a tüdővel összekötő csőszerű szerv. |
| légszomj | Fulladás érzésével járó nehéz légzés. |
| légvonal | Két földrajzi pont között húzható egyenes. (mért távolság) |
| léggömb | Levegővel vagy gázzal töltött gumiból való játékszer. |
| légvár | Hiú ábránd. |

**5. feladat**

Írjatok történetet!

Helyszín: légvár

Szereplők: légtornászok

Legyen a benne minél több lég előtagú szó.

**Értékelés:**

A legügyesebb csapat tagjai lufit kapnak ajándékba.